ด่วน! หุ้นไทยปิดเช้าบวก 24.87 จุด พุ่งทะลุ 1,600 จุดเรียบร้อย
ด่วน! หุ้นไทยปิดเช้าบวก 24.87 จุด พุ่งทะลุ 1,600 จุดเรียบร้อย โดยอยู่ที่ 1,610.66 จุด บวก 24.87 จุด หรือ 1.57%  สูงสุดที่ 1,616.43 จุด ต่ำสุดที่ 1,585.48 จุด มูลค่าซื้อขายที่ 43,970.42 ล้านบาท
30 ส.ค. 2560

ผู้สื่อข่าวรายงานว่า ตลาดหุ้นไทยดัชนี SET ปิดตลาดช่วงเช้า (29 ส.ค.) บวก 24.87 จุด หรือ 1.57% มาที่ 1,610.66 จุด สูงสุดที่ 1,616.43 จุด ต่ำสุดที่ 1,585.48 จุด มูลค่าซื้อขายที่ 43,970.42 ล้านบาท
ทั้งนี้ นักวิเคราะห์ บล.โนมูระ พัฒนสิน ระบุในบทวิเคราะห์ว่า จังหวะสำคัญของการผ่านแนวต้าน 1,600 จุด และเดินหน้าเจ้าสู่ดัชนีเป้าหมายสิ้นปี 60 ที่ 1,654 จุด (PER 15.75 เท่า)
โดยปัจจัยถ่วง SET ถูกปลดล็อคต่อเนื่อง ทั้งงบไตรมาส 2/60 ที่ ตลาดและหุ้นตอบรับล่วงหน้ามานาน ทำให้ไทย Laggard ภูมิภาคในช่วง 4-5 เดือนที่ผ่านมา
รวมทั้งเศรษฐกิจไทยฟื้นตัวในช่วงครึ่งแรกปี 60 เติบโต 3.5% จากแรงส่งของเศรษฐกิจโลก ขณะที่ครึ่งหลังปี 60 แรงส่งภายนอกชะลอลงเล็กน้อย แต่เศรษฐกิจไทยจะเร่งขึ้นจากการฟื้นตัวภายใน รับแนวโน้มการลงทุนและการบริโภค ซึ่งจะเป็นตัวช่วยคลาดบรรยากาศของนักลงทุนเริ่มซึมซับว่าเศรษฐกิจไทยดีขึ้น
ส่วนเรื่องการเมืองเดินหน้าเข้าสู่การเลือกตั้งปีหน้ามีความชัดเจนขึ้นต่อเนื่อง เป็นจิตวิทยาบวกต่อ Fund Flow ระยะกลาง-ยาว
สำหรับปัจจัยภายนอก เศรษฐกิจโลกครึ่งหลังปี 60 ของกลุ่ม DM จะโตช้าลง เงินเฟ้อชะลอลง ขณะที่ไทยเติบโตเร่งขึ้น เป็นจิตวิทยาบวกต่อตลาด Laggard จะมีความน่าสนใจในเชิง Relative มากขึ้น เช่นเดียวกับการปรับเปลี่ยนนโยบายของ FED ที่ช้าลง ทำให้ค่าเงิน THB และเอเชียแข็งค่าต่อเนื่อง ตามที่เคยเน้นย้ำไปใน กลยุทธ์ไตรมาส 3/60 ว่ากำลังเข้าจุดของการ Rally รอบใหม่ในไตรมาสนี้